wickkiey/tamil-wikipedia-chunked huggingface dataset:
# அனுப் சிங் (அரசியல்வாதி)

**அனுப் சிங்** (*Anup Singh (politician*) இந்தியாவைச் சேர்ந்த ஓர் அரசியல்வாதியாவார். 1903 ஆம் ஆண்டு மார்ச்சு மாதம் 5 ஆம் தேதியன்று இவர் பிறந்தார். இந்திய தேசிய காங்கிரசு கட்சியைச் சேர்ந்த இவர் பஞ்சாப் மாநிலத்தைச் சேர்ந்தவராவார். ஆர்வர்டு பல்கலைக்கழகத்தில் முனைவர் பட்டம் பெற்றார்.  
அனுப் சிங் நான்கு முறை மாநிலங்களவை உறுப்பினராக இருந்துள்ளார். 3 ஏப்ரல் 1952 ஆம் ஆண்டு ஏப்ரல் மாதம் 2 ஆம் தேதி முதல் 1954 ஆம் ஆண்டு ஏப்ரல் மாதம் 2 ஆம் தேதி வரை, 3 ஏப்ரல் 1954 முதல் 2 ஏப்ரல் 1960 வரை, 3 ஏப்ரல் 1962 முதல் 22 நவம்பர் 1962 வரை மற்றும் 3 ஏப்ரல் 1964 முதல் 28 ஜனவரி 1969 வரை இவர் மாநிலங்களவை உறுப்பினராக இருந்துள்ளார்..  
1960 ஆம் ஆண்டுகளில் இவர் பஞ்சாப் பொது சேவை ஆணையத்தின் தலைவராக இருந்தார். நேரு இந்தியாவின் வளரும் நட்சத்திரம் *என்ற புத்தகத்தை எழுதினார்.*  
இவருக்கு சிறீமதி இக்பால் கவுர் என்ற மனைவியும் ஒரு மகளும் உள்ளனர். 1969 ஆம் ஆண்டு சனவரி மாதம் 28 ஆம் தேதியன்று அனுப் சிங் காலமானார்.
# இரைப்பை கவசம்

**இரைப்பைக் கவசம்** (*Gastric shield*) என்பது ஈரோட்டுடலிகள், தந்தம் ஓடுகள் மற்றும் சில வயிற்றுக்காலிகளின் செரிமானப் பாதையில் உள்ள ஒரு உறுப்பு ஆகும். பொதுவாக இது உரலும் உலக்கையும் சுழல்வது போன்று செயல்படும். வயிற்றிலிருந்து செரிமான நொதிகளைக் கடத்தும் நுண்குழாய்கள் இந்த இரைப்பைக் கவசத்தினை ஊடுருவிச் செல்கின்றன. சிராய்ப்பு விளைவுகளிலிருந்து வயிற்றுப் புறணியின் உயிரணுக்களைப் பாதுகாக்கும் பணியினை இரைப்பைக் கவசம் மேற்கொள்கிறது.
# பிரதாப்கர் இராச்சியம்

**பிரதாப்கர் இராச்சியம்** ( *Pratapgarh Kingdom*) இந்திய துணைக்கண்டத்தின் வடகிழக்கில் ஒரு இடைக்கால மாநிலமாக இருந்தது. இன்றைய இந்திய மாவட்டமான கரீம்கஞ்ச், திரிபுரா மாநிலத்தின் சில பகுதிகள் மற்றும் வங்காளதேசத்தின் சில்ஹெட் ஆகியவற்றைக் கொண்ட இந்த இராச்சியம், இந்து மற்றும் இஸ்லாமிய ஆதரவாளர்களின் கலவையான மக்கள்தொகையில் முஸ்லிம் மன்னர்களின் வரிசையால் ஆளப்பட்டது. இது கச்சாரி, திரிபுரா மற்றும் வங்காளத்தின் பெரிய இராச்சியங்களின் எல்லையாக இருந்தது.  
கிழக்கு வங்காளதேசத்திற்கும் இந்தியாவிற்கும் இடையிலான நவீன எல்லையை உருவாக்கும் மலைப்பாங்கான, காடுகளை மையமாகக் கொண்ட, பின்னர் பிரதாப்கரை உருவாக்கிய நிலங்கள் ஆரம்பத்தில் திரிபுராவின் ஆட்சியாளர்களின் கட்டுப்பாட்டின் கீழ் இருந்தன. இங்கு முக்கியமாக இந்துப் பழங்குடியினர் வசித்து வந்தனர். கி.பி 15 ஆம் நூற்றாண்டின் பிற்பகுதியில், பூர்வீக மற்றும் பாரசீக வம்சாவளியைச் சேர்ந்த ஒரு நில உரிமையாளரான மாலிக் பிரதாப் என்பவரால் இப்பகுதி பிரிக்கப்பட்டது. அவர் இராச்சியத்தை நிறுவினார். எனவே அவரிடமிருந்து இப் பெயரைப் பெற்றிருக்கலாம் என்று நம்பப்படுகிறது. அவரது பேரன், சுல்தான் பாஜித்தின் ஆட்சியின் கீழ், பிரதாப்கரின் செல்வாக்கு அதன் உச்சத்தை எட்டியது. குறிப்பிடத்தக்க கலாச்சார மையமாகவும் வளர்ந்தது. இது ஒரு குறிப்பிடத்தக்க இராணுவ சக்தியாக மாறியது. வலுவான இராச்சியமான கச்சாரை தோற்கடித்தது. வங்காளத்தின் ஆதிக்கத்திற்கு எதிராக நடவடிக்கைகளில் ஈடுபட்டது. இந்த நேரத்தில்தான் மாநிலம் அதன் பிராந்திய உச்சத்தை அனுபவித்தது. பின்னர் சில்ஹெட்டை சிலகாலம் ஆக்கிரமித்திருந்தது.  
பிரதாப்கர் இறுதியில் 18 ஆம் நூற்றாண்டின் தொடக்கத்தில் கசாரிகளால் கைப்பற்றப்பட்டு கலைக்கப்பட்டது. அதன் ஆளும் குடும்பம் பின்னர் ஆங்கிலேயர்களின் கீழ் ஜமீந்தார்களாக மட்டுமே ஆட்சி செய்தது. இருப்பினும், இராச்சியத்தின் மரபு இப்பகுதியில் தொடர்ந்து குறிப்பிடத்தக்க தாக்கத்தை ஏற்படுத்தியது. அதன் பெயர் அப்பகுதியில் அடுத்தடுத்த நிர்வாகப் பிரிவுகளால் ஏற்றுக்கொள்ளப்பட்டது
# பிரதாப்கர் இராச்சியம்

## வரலாறு

வரலாற்றாசிரியர் அச்யுத் சரண் சௌத்ரியின் கூற்றுப்படி, துரானியின் கொள்ளுப் பேரன் மாலிக் பிரதாப் 15 ஆம் நூற்றாண்டின் பிற்பகுதியில் இப்பகுதியின் ஆட்சியாளராக இருந்தார். இந்த கட்டத்தில், அப்போதைய தற்போதைய உரிமையாளரான அமீர் அஜ்பரின் மகளை திருமணம் செய்து கொண்டு, பதர்கண்டியில் உள்ள பிரதாப் சிங்கின் முன்னாள் நிலங்களையும் அரண்மனையையும் பிரதாப் பெற்றார்.  
1489 ஆம் ஆண்டில், திரிபுராவின் மகாராஜா பிரதாப் மாணிக்யா தனது அண்ணன் தன்யாவுக்கு எதிராக தனது இராணுவத் தளாபதிகளின் உதவியுடன் அரியணை ஏறினார். இந்த நேரத்தில் மாலிக் பிரதாப் திரிபுராவின் கட்டுப்பாட்டில் இருந்து பிரதாப்கரை (தற்போதைய கரீம்கஞ்ச் மாவட்டத்திற்குச் சமமான பகுதி) பிரித்து, அதன் சுதந்திர ஆட்சியாளராக தன்னை அறிவித்துக் கொண்டார். மாலிக் பிரதாப் பின்னர் மகாராஜாவின் போரில் உதவினார். இந்த உதவியின் மூலம் அவரது நட்பைப் பெற்றார். நன்றி செலுத்தும் வகையில், மாணிக்யா பிரதாப்கரின் சுதந்திரத்தை அங்கீகரித்து மாலிக் பிரதாப்புக்கு ராஜா பட்டத்தை வழங்கினார். இதைத் தொடர்ந்து, மகாராஜா தனது மகள் இரத்னாவதி தேவியை மாலிக் பிரதாப்பின் பேரனான பாசித் என்பவருக்கு திருமணம் செய்து வைத்தார். இருப்பினும், 1490 இல், பிரதாப் மாணிக்யா அவரது தளபதிகளால் படுகொலை செய்யப்பட்டார். மாலிக் பிரதாப் விரைவில் இறந்தார்.
# பிரதாப்கர் இராச்சியம்

## வரலாறு

### வங்காள சுல்தானுக்கு எதிரான போர்

அரியணையில் ஏறிய பிறகு, மைபோங்கின் மீதான கச்சாரிகளின் படையெடுப்பை பாசித் முறியடித்தார். பிறகு , அவர் தன்னை சுல்தான் என அறிவித்துக் கொண்டார். வங்காள சுல்தானின் அதே மட்டத்தில் தன்னை நிலைநிறுத்திக் கொண்டார். அவரது தலைநகரம் புறக்காவல் நிலையங்கள் மற்றும் கோட்டைகளுடன் தொடர்புடையது . மேலும் ஒரு முக்கியமான வர்த்தக மையமாகவும் வளர்ந்தது. மலர் கற்கள் இப்பகுதியில் உருவாக்கப்பட்டதாக கருதப்படுகின்றன.  
பாசித்தின் அதிகாரத்தின் உச்சக்கட்டத்தின் போதுதான் சில்ஹெட்டின் வங்காள ஆளுநராக இருந்த கௌஹர் கான் இறந்தார். கானின் உதவியாளர்களான சுபித் ராம் மற்றும் ராம்தாஸ் ஆகியோர் அவரது மரணத்தை சாதகமாக பயன்படுத்தி மாநில அரசின் பெரும் தொகையை கையாடல் செய்தனர். பின்னர், வங்காள சுல்தான் அலாவுதீன் உசேன் ஷாவின் கோபத்திற்கு பயந்து, அவர்கள் பிரதாப்கருக்கு ஓடிவிட்டனர். தப்பியோடிய இருவருக்கும் பாசித் தனது பாதுகாப்பைக் கொடுத்தார். மேலும் சில்ஹெட்டில் உள்ள ஒற்றுமையின்மையைக் கண்டு, மாவட்டத்தின் கட்டுப்பாட்டையும் கைப்பற்றி தனது பகுதியுடன் சேர்த்தார்.  
உசைன் ஷா, போரைத் தவிர்க்க விரும்பி, பிரதாப்கரின் சுல்தானுடன் பேச்சுவார்த்தை நடத்த தனது பிரபுக்களில் ஒருவரான சுர்வார் கான் என்பவரை அனுப்பினார். இது தோல்வியில் முடிந்தது. சுர்வார் கானுக்கு ஆதரவாக கன்காட்டி மற்றும் இட்டா பகுதியின் ஜமீந்தார்கள் பாசித்துக்கு எதிராக போர் தொடுத்தனர். கிளர்ச்சியாளர்கள் சிறப்பாகப் போரிட்டதாகக் கூறப்பட்டாலும், குறிப்பாக பாசித்தின் மகன் மர்கமத் கானின் வித்தியாசனமான போரினால் கிளர்ச்சியாளர்கள் பணிந்தனர்.  
உசைன் ஷா, பாசித் பிரதாப்கரின் ஆட்சியாளராகத் தொடர அனுமதிக்க ஒப்புக்கொண்டார். ஆனால் அவர் சில்ஹட்டின் கட்டுப்பாட்டையும், சுல்தான் பட்டத்தையும் விட்டுக்கொடுக்க வேண்டியிருந்தது. பாசித்தின் விசுவாசத்தைக் காட்ட பணம் மற்றும் யானைகள் காணிக்கையாக வழங்கப்பட்டது. இறுதியாக, சுர்வார் கான் சில்ஹெட்டின் புதிய ஆளுநராக நியமிக்கப்பட்டார். பாசித்தின் மகள் இலாவண்யாவதியை சுர்வாரின் மகனும் வாரிசுமான மிர் கானுக்கு திருமணம் செய்து வைத்தார். வயதான பாசித் தோல்விக்குப் பிறகு விரைவில் இறந்தார்.  
இந்த நிகழ்வின் காலமும், அதே போல் பாசித்தின் ஆட்சிக்காலம் ஆகியவை வரலாற்றாளர்களிடையே சர்ச்சைக்குரிய விஷயமாக உள்ளது. மேற்குறிப்பிட்ட கணக்கை ஆதாரமாகக் கொண்ட சௌத்ரி, பாசித் கோபப்படுத்திய சுல்தான் அலாவுதீன் உசைன் ஷா எனக் கருதுகிறார். அவருடைய ஆட்சி கிபி 15 ஆம் நூற்றாண்டின் இறுதியில் தொடங்கியது. இருப்பினும், அசாம் பல்கலைக்கழகத்தின் பேராசிரியரான சுபீர் கர், ஆட்சியாளர் ஜான்பூரின் இதே போன்ற பெயரிடப்பட்ட உசைன் ஷா சிர்கி என்று அடையாளம் காட்டினார். அதற்குப் பதிலாக கி.பி 1464 இல் நடந்த மோதல் விவரிக்கப்பட்டுள்ளது. இந்த வருடங்களை இந்தியக் குடிமைப் பணி ஆணையரான பாசில் கோப்லெஸ்டன் ஆலன் தனது *அஸ்ஸாம் மாவட்ட கெசட்டியர்ஸில்* பிரதிபலிக்கிறார். மாற்றாக, சையத் முர்தாசா அலி, மாலிக் பிரதாப் மற்றும் பாசித் இருவரின் வாழ்நாளையும் ஒரு நூற்றாண்டுக்குப் பிறகு, பிந்தைய ஆட்சியாளர் முகலாய பேரரசர் ஜஹாங்கீரின் சமகாலத்தவராக இருந்தார். 1612 கி.பி.யில் வங்காளத்தின் முகலாய ஆளுநரான முதலாம் இஸ்லாம் கானால் அடிபணியாமல் இருந்த சில்ஹெட்டின் பயாசித்தை ஒத்தவர் என்று அலி கூறுகிறார்.
# பிரதாப்கர் இராச்சியம்

## நவீன பிரதாப்கர்

அசாமின் தெற்கே பராக் பள்ளத்தாக்கு, பிரதாப்கர் பகுதியைச் சூழ்ந்துள்ளது. இங்கு வங்காள இனத்தவர்களின் பழங்குடியினர் அதிக அளவில் வசிக்கின்றனர். அண்டை நாடான சில்ஹெட்டைப் போலவே, இவர்களும் சில்ஹெட்டி என்று அழைக்கப்படும் வங்காள மொழியின் பொதுவான பேச்சுவழக்கைப் பேசுகிறார்கள்.
# அரிகர் நாத் சாசுத்திரி

**அரிகர் நாத் சாசுத்திரி** (*Harihar Nath Shastri*) இந்தியாவைச் சேர்ந்த ஓர் அரசியல்வாதியாவார். இந்திய தேசிய காங்கிரசு கட்சியைச் சேர்ந்த இவர் கான்பூரின் முதல் நாடாளுமன்ற உறுப்பினர் என்று அறியப்படுகிறார். தொழிலாளர் தலைவராகவும் இவர் தீவிரமாக பணியாற்றினார். 1920 ஆம் ஆண்டுகளின் பிற்பகுதியில், பொதுவுடமை வாதியாகத் திகழ்ந்தார். ஆனால் 1930 ஆம் ஆண்டுகளின் பிற்பகுதியில் மிதவாதியாகக் கருதப்பட்டார். 1948 ஆம் ஆண்டில் இந்திய தேசிய இரயில்வே தொழிலாளர் சம்மேளனத்தின் முதல் தலைவராக இருந்தார். 1925 ஆம் ஆண்டில் மக்கள் சேவகர்கள் சங்கத்தின் ஆயுட்கால உறுப்பினராக அதன் நிறுவனர்-இயக்குநர், மறைந்த லாலா லச்சபதி ராயால் தேர்ந்தெடுக்கப்பட்டார். அவருடன் ஓராண்டு தனிச் செயலாளராகப் பணிபுரிந்தார். 1947 ஆம் ஆண்டில் இவர் இந்திய அரசியலமைப்புச் சபையில் உறுப்பினரானார், அது கலைக்கப்பட்டவுடன் இந்திய நாடாளுமன்ற உறுப்பினரானார்.
# சலீம் குமார்

**சலீம் குமார்** (*Salim Kumar*) (பிறப்பு 10 அக்டோபர் 1969) ஒரு இந்திய நடிகரும், நகைச்சுவை நடிகரும், இயக்குநரும், மலையாளத் திரைக்கதை எழுத்தாளரும் ஆவார். பெரும்பாலும் நகைச்சுவை பாத்திரங்களுக்கு பெயர் பெற்ற சலீம் குமார், மலையாளத் திரைப்பட வரலாற்றில் சிறந்த மற்றும் மிக முக்கியமான நகைச்சுவை நடிகர்களில் ஒருவராக கருதப்படுகிறார்.  
தனது பிற்கால வாழ்க்கையில், குணச்சித்திர வேடங்களில் நடிப்பதில் வெற்றி கண்டார். 2010 ஆம் ஆண்டு ஆதாமிண்டெ மகன் அபூ திரைப்படத்தில் நடித்ததற்காக சிறந்த நடிகருக்கான தேசிய திரைப்பட விருதையும் வென்றார் (இத் திரைப்படம் ஆண்டிற்கான கேரள மாநில திரைப்பட விருதையும் வென்றது). இவரது இயக்கத்தில் வெளியான திரைப்படமான *கருத்த ஜூதன்* சிறந்த கதைக்கான 2017 கேரள மாநில திரைப்பட விருதை வென்றது. அச்சன் உறங்காத வீடு (2005) படத்திற்காக இரண்டாவது சிறந்த நடிகருக்கான கேரள மாநில திரைப்பட விருதையும், சிறந்த நடிகருக்கான கேரள மாநில தொலைக்காட்சி விருதையும் (2013) வென்றுள்ளார்.
# சலீம் குமார்

## சொந்த வாழ்க்கை

குமார் வடக்கு பறவூர்-எர்ணாகுளம் மாவட்டத்தில் "சிரிக்கும் வில்லா" என்ற வீட்டில் வசிக்கிறார். இவருக்கு சுனிதா என்ற மனைவியும் சந்து, ஆரோமல் என இரு மகன்களும் உள்ளனர். இவர் கேரளாவில் இந்திய தேசிய காங்கிரசில் உறுப்பினராக உள்ளார். *ஈஸ்வர வழக்கிள்ளெல்லோ* என்ற நினைவுக் குறிப்பை எழுதியுள்ளார். *கொச்சின் ஸ்டாலியன்ஸ்* என்ற பலகுரல் குழுவை நடத்துகிறார். இது ரமேஷ் பிஷாரடி போன்ற பல திறமைகளை அறிமுகப்படுத்தியது.
# மகோபாவின் உதால்

**உதால்** (*Udal*) என்பது உத்தரப் பிரதேசத்தில் சொல்லப்படும் *அல்கா-காண்ட்* என்ற காவியத்தில் வரும் 12 ஆம் நூற்றாண்டின் புகழ்பெற்ற தளபதியின் பெயராகும். காவியத்தில், உதாலும் இவரது சகோதரர் அல்காவும் மகோபாவின் சந்தேல மன்னன் பரமார்த்தி தேவனின் இராணுவத்தில் பணியாற்றுகின்றனர். இவர்கள் இராஜ்புத் மற்றும் அகிர் வம்சாவளியைச் சேர்ந்த பனாபர் குலத்தைச் சேர்ந்தவர்கள். இவர்கள் இருவரும் பல்வேறு போர்களை நிகழ்த்தினர்.  
காவியத்தின்படி, உதால் ஒரு தளபதியாக இருந்த தனது தந்தை தாஸ்ராஜ் இறந்த பிறகு பிறந்தார். மேலும் அவர் பரமார்த்தி மன்னர் நடத்திய போரில் பங்கு கொண்டு கொல்லப்பட்டார். மன்னன் அதைத் தொடர்ந்து உதாலை தனது சொந்த மகனாக வளர்த்தான். மகோபாவில் நடந்த ஒரு பெரிய போரில் இராசபுத்திர மன்னன் பிருத்திவிராச் சௌகானின் படையுடன் போரிடும் போது உதால் எப்படி கொல்லப்பட்டான் என்பதை காவியம் விவரிக்கிறது; மதன்பூரில் உள்ள கல்வெட்டுகள் மூலம் இதனை அறிய முடிகிறது. மேலும் கி.பி.1182-1183 ஆம் ஆண்டு ஒரு கட்டத்தில் இது நடந்திருக்கலாம்.  
இவர்களின் பெயரில் நகரத்தில் சந்தைகள் உள்ளன. பல கோயில்கள் மற்றும் கட்டிடங்கள் இருவரும் கட்டப்பட்டதாக நம்பப்படுகிறது.
# மகோபா

**மகோபா** (*Mahoba*) என்பது இந்தியாவின் உத்தரப் பிரதேச மாநிலத்தின் மகோபா மாவட்டத்திலுள்ள ஒரு நகரமாகும். புந்தேல்கண்ட் பிராந்தியத்தில், கூர்ஜர-பிரதிகார பாணியில் கட்டப்பட்ட ஒன்பதாம் நூற்றாண்டு சூரியக் கோயிலுக்கு இந்நகரம் நன்கு அறியப்பட்டதாகும். இது கோகர் மலையில் உள்ள 24 பாறைகளால் வெட்டப்பட்ட சைனத் தீர்த்தங்கரர் சிலைக்கும் நன்கு அறியப்பட்ட இடமாகும். மகோபா கஜுராஹோ, இலவகுசா நகர் மற்றும் குல்பகார், சரகாரி, கலிஞ்சர் கோட்டை, ஓர்ச்சா மற்றும் ஜான்சி போன்ற வரலாற்றுச் சிறப்புமிக்க இடங்களுக்கு அதன் நெருக்கத்திற்காக அறியப்படுகிறது . இந்த நகரம் இருப்புப்பாதைப் போக்குவரத்து மற்றும் மாநில நெடுஞ்சாலைகளுடன் இணைக்கப்பட்டுள்ளது.
# மகோபா

## மக்கள்தொகை

2011 இந்திய மக்கள் தொகைக் கணக்கெடுப்பு, மகோபாவில் 95,216 மக்கள் இருப்பதாக கூறுகிறது. இதன் சராசரி கல்வியறிவு விகிதம் 74.91% ஆகும். இது மாநில சராசரியான 67.68% ஐ விட அதிகமாக உள்ளது: ஆண்களின் கல்வியறிவு 82.03% எனவும் பெண்களின் கல்வியறிவு 66.88% எனவும் உள்ளது. மக்கள் தொகையில் 12.68% 6 வயதுக்குட்பட்டவர்கள்.  
மகோபாவின் மொத்த மக்கள் தொகையில் 14.93% மற்றும் 0.42% பட்டியல் சாதியினரும் பட்டியல் பழங்குடியினத்தவரும்) உள்ளனர். மக்கள்தொகை கணக்கெடுப்பின் அடிப்படையில் மொத்த மக்கள் தொகையில் 75.21% இந்துக்கள், 23.64% முஸ்லிம்கள் மற்றும் மீதமுள்ளவர்கள் பிற மதத்தினராக அறியப்படுகிறார்கள்.
# மகோபா

## குறிப்பிடத்தக்கவர்கள்

- ராணி துர்காவதி, மகோபாவின் சந்தேல இளவரசி
- புஷ்பேந்திர சிங் சந்தேல், பாரதிய ஜனதா கட்சியின் மக்களவை உறுப்பினர்
# தூய மரியன்னை இணை பேராலயம், சென்னை

**தூய மரியன்னை இணை பேராலயம்** என்பது இந்தியா தீபகற்பத்தின் தமிழ்நாடு மாநிலத்தில் சென்னை புறநகர்ப் பகுதியின், அரண்மனைக்காரன் தெருவில் உள்ள ஒரு கத்தோலிக்க தேவாலயம் ஆகும். பொ.ஊ. 1658ஆம் ஆண்டு கபுச்சின்களால் கட்டப்பட்ட இது, முன்னாள் பிரித்தானியாவின் இந்தியாவின் பழமையான தேவாலயங்களில் ஒன்றாகும்.  
இந்த தேவாலயமானது, அன்றைய மதராஸின் முதல் கிறித்தவ மிஷனரியான பிரெஞ்சு மறைபணியாளர் தந்தை எப்ரேம் தெ நேவேர் என்பவரால் பொ.ஊ. 1658ஆம் ஆண்டு, சென்னையின் ஆர்மேனியன் தெருவில், ஒரு திறந்த பந்தல் கிறித்தவ தொழுகையிடமாகக் கட்டப்பட்டது. இருப்பினும், இந்த அமைப்பு நீண்ட காலம் நீடிக்கவில்லையாதலால், பொ.ஊ. 1692இல் புனரமைக்கப்பட வேண்டியிருந்தது. மேலும், இந்த தேவாலயம் 1775ஆம் ஆண்டு மற்றும் 1785ஆம் ஆண்டுகளில் புதுப்பிக்கப்பட்டு, மதராஸ் திருச்சபை மாகாணத்தின் கதீட்ரல் நிலைக்கு 1886ஆம் வருடம் உயர்த்தப்பட்டது.  
மதராஸ் மற்றும் மயிலாப்பூரின் திருச்சபை மாகாணங்கள் ஒன்றிணைக்கப்பட்டு, சாந்தோம் பேராலயத்தை, தலைமையகமாகக் கொண்டு, மதராஸ் மற்றும் மயிலாப்பூரில் உள்ள ரோமன் கத்தோலிக்க உயர்மறைமாவட்டமாக மாற்றம் செய்யப்பட்ட போது, இத்திருத்தலம் 1952ஆம் ஆண்டு தூய மரியன்னை இணை பேராலயமாக உயர்த்தப்பட்டது.
# புஷ்பேந்திர சிங் சந்தேல்

**குன்வர் புஷ்பேந்திர சிங் சந்தேல்** (*Kunwar Pushpendra Singh Chandel*) ஓர் இந்திய அரசியல்வாதி ஆவார். இவர் 17 வது மக்களவையில் உத்திரப் பிரதேசத்தில் உள்ள அமீர்பூர் மக்களவைத் தொகுதியிலிருந்து இந்திய நாடாளுமன்றத்திற்கு பாரதிய ஜனதா கட்சி சார்பில் உறுப்பினராகத் தேர்தெடுக்கப்பட்டார். இவர் தொடர்ந்து இரண்டு முறை இதே தொகுதியிலிருந்து தேர்ந்தெடுக்கப்பட்டுள்ளார்.
# புஷ்பேந்திர சிங் சந்தேல்

## சொந்த வாழ்க்கை

புஷ்பேந்திர சிங் சந்தேல் உத்தரப் பிரதேசத்தின் மகோபாவில் 8 அக்டோபர் 1973 இல் குன்வர் அர்பால் சிங் சந்தேல் மற்றும் சீலா சிங் ஆகியோருக்கு மகனாகப் பிறந்தார். புந்தேல்கண்ட் பல்கலைக்கழகத்திலிருந்து அரசியல் அறிவியலில் முதுகலைப் பட்டமும், அலகாபாத் பல்கலைக்கழகத்தின் மூலம் சட்டப்பட்டமும் பெற்றார். 18 பிப்ரவரி 1999 அன்று தீபாலி சிங் என்பவரை மணந்தார். திருமணத்தின் மூலம் இவருக்கு இரண்டு மகன்கள் உள்ளனர்.
# சம்சேர் காசி

**சம்சேர் காசி** (* Shamsher Gazi*) 1712-1760) ( பதியின் புலி என்றும் அழைக்கப்படுகிறார். ). இவர் ரோசனாபாத் மற்றும் திரிபுராவின் ஆட்சியாளர் ஆவார். இது நவீன வங்காளதேசம் மற்றும் இந்தியாவின் சில பகுதிகளை உள்ளடக்கியது. இவரது ஆட்சிக்காலம் (1748-1760) இடைக்கால திரிபுராவின் வரலாற்றில் "மிகவும் சுவாரசியமான அத்தியாயம்" எனக் குறிப்பிடப்பட்டுள்ளது. இவர் கொமில்லா, நவகாளி மற்றும் சிட்டகொங் போன்ற பகுதிகளில் "புகழ்பெற்ற கொள்ளையர்" என்று குறிப்பிடப்படுகிறார்.
# சம்சேர் காசி

## ஆரம்ப கால வாழ்க்கை

காசி 1712 இல் குங்குரா என்ற கிராமத்தில் வங்காள முஸ்லிம் விவசாயிகளின் குடும்பத்தில் பிறந்தார். இவரது தந்தை பெயர் பேயார் (பிற ஆதாரங்கள் *பிர்* என்று கூறுகின்றன) முகம்மது கான் மற்றும் தாயின் பெயர் கயாரா பீபி என்பதாகும். சிறுவயதிலிருந்தே, இவர் ரோசனாபாத்தின் சக்லாவின் நில உரிமையாளர் நசீர் முகமதுவின் கீழ் பணியாற்றத் தொடங்கினார். வங்காளத்தின் முன்னாள் நவாப்பிற்கு பண அன்பளிப்பு வழகியதன் மூலம் நசீர் முகமது சக்லாவின் ஆட்சியாளரானார்.
# சம்சேர் காசி

## ஆட்சி

பிரித்தானிய கிழக்கிந்திய நிறுவனத்தின் வருகையும், ஜமீந்தாரிகளின் "சுரண்டல் மற்றும் ஒடுக்குமுறைகள்" இந்தப் பகுதி விவசாயிகளின் வாழ்க்கையை கடினமாக்கி வைத்திருந்தது. சம்சேர் காசியின் திறமையான ஆட்சி அவர்களை இதிலிருந்து விடுவித்தது. பொருளாதாரத்தை சரியான முறையில் நிர்வகிக்க முடிந்தது. அத்தியாவசியப் பொருட்களின் விலைகளைக் குறைக்க வழிவகுத்தது. இவர் இந்துக்கள் மற்றும் முஸ்லிம்கள் இருவரிடமும் தாராளமாக இருந்தார். குளங்களைத் தோண்டி, அதற்குத் தன் பெயரைச் சூட்டி, தனது தலைநகரான ஜகன்னாத் தக்சின்சிக் மற்றும் மெகர்குல் ஆகிய பகுதிகள் மீதான தனது பிடியை உறுதிப்படுத்தி, சம்சேர் திரிபுராவின் ஆட்சியாளரானார். மெசுபாகுல் அக் என்பவரின் *பர்போ தேஷ்* என்ற புத்தகத்தின்படி, "கொள்ளையடிக்கும் மோக்குகள் மற்றும் பார்கீகளிடமிருந்து" எதிர் கொள்ளும் தாஅக்குதல்களை காசி தாக்குதல்களை முறியடித்தார். 1748 ஆம் ஆண்டில், திரிபுராவின் கட்டுப்பாட்டை சம்சேர் காசி கைப்பற்றினார். இராச்சியத்தின் குடிமக்களிடமிருந்து எதிர்ப்பை எதிர்கொண்ட காசி, இலட்மண் மாணிக்கியா அரியணையில் அமர்த்தினார். இருப்பினும் உண்மையான அதிகாரம் தானே கொண்டிருந்தார்.. இலட்மண் மக்களின் ஆதரவைப் பெறத் தவறிய போதிலும், இது மூன்று ஆண்டுகள் தொடர்ந்தது. இருப்பினும் அவரது ஆட்சி குறுகியதாக இருந்தபோதிலும், அசல் மாணிக்கிய வம்சம் 1760 இல் அதிகாரத்தை மீட்டெடுத்தது.  
அகர்தலாவுக்கு ஓடிய கிருஷ்ண மாணிக்கியா, வங்காள நவாப் மீர் காசிமிடம் உதவி கோரினார். நவாபுடனான போரில் காசிமை சூழ்ச்சியால் வென்று பீரங்கியால் கொல்லப்பட்டார்.
# பதி (நிலப் பகுதி)

**பதி** (Bhati ( என்பது இடைக்கால வங்காளத்தின் ஒரு பெரிய பகுதியாகும். இது முகலாயப் பேரரசின் காலத்தில் குறைந்தது 17 ஆம் நூற்றாண்டு வரை அபுல்-ஃபாஸ்ல் இபின் முபாரக் மற்றும் பிறரால் குறிப்பிடப்பட்டது. இது இப்போது வங்காளதேசத்தின் எல்லைக்குள் அமைந்துள்ள ஆற்றுப் பகுதியை உள்ளடக்கியது .பெரும்பாலும் கிழக்கு வங்காளம் என்று குறிப்பிடப்படுகிறது. அக்பர் மற்றும் ஜஹாங்கீர் காலத்தில் டாக்கா, மைமன்சிங், கொமிலா மற்றும் சில்ஹெட் ஆகிய பெரிய மாவட்டங்களின் தாழ்வான பகுதிகளை பதி பகுதி உள்ளடக்கியது.  
முகலாயர்கள் விளை நிலமாக மாறத் தொடங்கிய வனப் பகுதிகளில் பதியும் ஒன்று.வரலாற்றாசிரியர் இரிச்சர்ட் ஈடன் இவ்வாறு கூறுகிறார்:  
அதன் ஆட்சியாளர்களில் மூசா கான், முகலாயர்களை எதிர்த்தார். ஆனால் அவர்களால் தோற்கடிக்கப்பட்டு, டாக்காவில் சில காலம் சிறையில் அடைக்கப்பட்டு பின்னர் 1613 இல் விடுவிக்கப்பட்டார். அதன்பின் பல்வேறு இராணுவப் பயணங்களில் தனது முன்னாள் எதிரிகளுடன் ஒத்துழைத்தார்.
# மாயலேரி

**மாயலேரி** (*Mayaleri*) என்பது விருதுநகர் மாவட்டம் திருச்சுழி வட்டத்தில், நரிக்குடி ஊராட்சி ஒன்றியத்தைச் சேர்ந்த மறையூர் ஊராட்சிக்கு உட்பட்ட ஒரு சிறு கிராமமாகும். இக்கிராமம் நரிக்குடி - ராமேஸ்வரம் நெடுஞ்சாலை வழியில் அமைந்துள்ளது.  
இங்கு அரசுத் தொடக்கப் பள்ளி ஒன்று அமைந்துள்ளது. இங்குள்ள மக்களுக்கு முக்கியத் தொழில் விவசாயமாகும். நெல், எள், நிலக்கடலை முதலியவை உற்பத்தி செய்யப்படுகின்றன. இவர்களுக்குரிய சந்தையாக வீரசோழன் என்னும் அருகிலுள்ள ஊர்ச்சந்தை வாரந்தோறும் திங்கள் கிழமை கூடுகிறது  
**மாயலேரி MAYALERY** என்பது இந்தியாவின் தமிழ்நாடு மாநிலத்தின் விருதுநகர் மாவட்டத்தில் நரிக்குடி தொகுதியில் உள்ள ஒரு சிறிய கிராமம் \ குக்கிராமம் ஆகும். இது விருதுநகர் தலைமையகத்தில் இருந்து கிழக்கு நோக்கி 54 கிலோமீட்டர் தொலைவிலும் இவ்வூர் அமைந்துள்ளது. நரிக்குடி<nowiki/>யிலிருந்து 6 கிலோமீட்டர் தொலைவிலும் மாநில தலைநகர் சென்னையில் இருந்து 59 கிலோமீட்டர் தொலைவிலும் உள்ளது
# மாயலேரி

## **மாயலேரிக்கு அருகாமையில் உள்ள கிராமங்கள்**

- நெடுகனேந்தல்
- பட்டமங்கலம்
- புத்தனேந்தல்
- நாயனேந்தல்
- குருவியனேந்தன்
- மானூர்
- வேலங்குடி
- மானாசாலை
# மாயலேரி

## **தொகுதிகள்**

- வடக்கு பகுதியில் மானாமதுரை தொகுதி மற்றும் திருப்புவனம்
- தெற்குப் பகுதியில் திருச்சுழி தொகுதி மற்றும் கமுதி
# மாயலேரி

## **மாயலேரிக்கு அருகில் உள்ள நகரங்கள்**

- பரமக்குடி
- திருப்புவனம்
- அருப்புக்கோட்டை
- சிவகங்கை
# மாயலேரி

## **மாயலேரிக்கு அருகில் உள்ள பள்ளிகள்**

- Goodwill matriculation school Manasalai
- Asma matriculation school veeracholan
- அரசு உயர்நிலைப் பள்ளி நரிக்குடி
# மாயலேரி

## **மாயலேரிக்கு அருகில் உள்ள அரசு சுகாதார நிலையங்கள்**

- அரசு சுகாதார நிலையம் நரிக்குடி
# மாயலேரி

## **மாயலேரியில் உள்ள கோயில்கள்**

- மாயாண்டி சுவாமி கோவில்
- காளியம்மன் கோவில்
- அழகிய மீனாள் கோவில்
# மாயலேரி

## **மக்களின் தொழில்**

- விவசாயம்
# மாயலேரி

## வெளியிணைப்புகள்

- Mayaleri
# இயந்திர கற்றல்

**இயந்திரக் கற்றல்** (*Machine learning (ML)*) என்பது கணினி அறிவியலின் ஒரு பிரிவாகும், இது கணினி அமைப்புகளுக்கு கற்கும் திறனை அளிக்கிறது, இதனால் அவை தரவுகளிலிருந்து கற்றுக் கொள்ளலாம். மேலும், ஒரு குறிப்பிட்ட வழியில் முன்கூட்டியே தீர்மானிக்கப்பட்ட பணிகளைச் செய்ய திட்டமிடப்பட வேண்டிய அவசியமின்றி முடிவுகளை எடுக்க முடியும். இயந்திரக் கற்றலின் முக்கிய நோக்கம், இயந்திரங்கள் தரவுகளிலிருந்து வடிவங்கள் மற்றும் விதிகளைக் கற்றுக்கொள்வது. இதனால் அவை முடிவுகளை எடுக்கவும் புதிய தரவுகளில் செயல்படவும் முடியும். அதாவது அவை முடிவுகளை எடுப்பது, தரவை பகுப்பாய்வு செய்தல் மற்றும் சிக்கல்களுக்குத் தீர்வு காண்பதாகும்.  
இயந்திர கற்றலில் இரண்டு முக்கிய வகைகள் உள்ளன:  
- மேற்பார்வையிடப்பட்ட கற்றல்:  
இதில், மாதிரியானது தரவுகளுடன் கற்பிக்கப்படுகிறது, இதில் உள்ளீடு மற்றும் வெளியீடு ஆகியவற்றுக்கு இடையேயான தொடர்பு பயிற்சியளிக்கப்பட்ட தரவுகளில் கற்பிக்கப்படுகிறது. அதன் பிறகு, கற்றுக்கொண்ட அறிவைப் பயன்படுத்தி, மாதிரியானது புதிய தரவுகளுக்கு அதைப் பயன்படுத்துகிறது.  
- மேற்பார்வை செய்யப்படாதக் கற்றல்:  
எந்தவொரு குறிப்பிட்ட வெளியீட்டின் உதவியும் இல்லாமல், தரவில் உள்ள வடிவங்கள் அல்லது கட்டமைப்புகளை சுயாதீனமாக கண்டறிய இது மாதிரியை அனுமதிக்கிறது.  
தரவு பகுப்பாய்வு, முடிவு ஆதரவு, ரோபாட்டிக்ஸ், நிபுணர் அமைப்புகள் மற்றும் நிதி மாதிரியாக்கம் போன்ற பல பயன்பாடுகளுக்கு இயந்திர கற்றல் பயனுள்ளதாக இருக்கும். தனிப்பட்ட நிரல்களை உருவாக்காமல் சுயாதீனமாக கற்று மேம்படுத்தும் திறனை இது கணினி அமைப்புகளுக்கு வழங்குகிறது. பெரு மொழி மாதிரி, பொறி நோக்கு, பேச்சுணரி, மின்னஞ்சல் வடித்தல், வேளாண்மை மருத்துவம் போன்ற படிமுறைத் தீர்வுகளை உருவாக்க அதிகச் செலவாகும் இடங்களில் இயந்திரக் கற்றல் பயன்படுகிறது.
# மத்தியதரைக் கடல் பிராந்தியம்

பிராந்தித்தின் வரைபடம்]]  
**மத்தியதரைக் கடல் பிராந்தியம்** (*Mediterranean Basin*) என்பது மத்தியதரைக் கடலைச் சுற்றியுள்ள பிரதேசங்களைக் குறிக்கும். இப்பிராந்தியம் நடுநிலக்கடல் சார் வானிலையும், வறண்ட கோடைக்காலம் கொண்டது. இங்கு மத்திய தரைக்கடல் காடுகள் மற்றும் குறுங்காடுகள், அடர்ந்த புதர்கள் கொண்டது. இதன் கிழக்கில் மெசொப்பொத்தேமியா நாகரிகம், தெற்கில் பண்டைய எகிப்து நாகரிகம், வடக்கில் கிரேக்க நாகரிகம் மற்றும் பண்டைய உரோமை நாகரீகம் செழித்திருந்தது.
# மத்தியதரைக் கடல் பிராந்தியம்

## புவியியல்

கொண்ட மத்தியதரைக் கடல் பிராந்தியத்தின் வரைபடம்
---
<span></span>  
<span></span>  
<span></span>  
<span></span>  
மத்தியதரைக் கடல் ஐரோப்பா, ஆப்பிரிக்கா, மற்றும் ஆசியா கண்டங்களை இணைக்கிறது. ஆப்பிரிக்காவின் நைல் நதி மற்றும் ஐரோப்பாவின் ரோன் நதிகள் மத்தியதரைக் கடலில் கலக்கிறது.
மத்தியதரைக் கடல் பிராந்தியம் மாறுபட்ட நிலப்பரப்புகளைக் கொண்டுள்ளது. இப்பகுதியில் உயர்ந்த மலைகள், பாறைகள் நிறைந்த கடற்கரைகள், அடர்ந்த புதர்கள், அரை வறண்ட புல்வெளிகள், கடலோர ஈரநிலங்கள், மணல் கடற்கரைகள் மற்றும் எண்ணற்ற தீவுகளின் நிலப்பரப்பை கொண்டுள்ளது.  
மத்தியத்தரைக் கடல் பிராந்தியத்தின் மேற்கே மகரோனிசியா, அசோரசு, கேப் வர்டி, மதீரா, மற்றும் கேனரி தீவுகள் மற்றும் மேற்கில் லெவண்ட் பிரதேசமும் அமைநதுள்ளது.  
மத்தியதரைக் கடல் பிராந்தியத்தின் கிழக்கில் மேற்காசியாவில் உள்ள லெவண்ட் மற்றும் அனதோலியா, நெகேவ் பாலைவனம், சிரிய பாலைவனம் மற்றும் ஈராக் பிரதேசங்கள் உள்ளது.  
மத்தியதரைக் கடல் பிராந்தியத்தின் தெற்கில் உள்ள வடக்கு ஆப்பிரிக்காவில் சகாரா பாலைவனம், அட்லசு மலைத்தொடர் மற்றும் நைல் நதி பாய்கிறது.  
மத்தியதரைக் கடலின் வடக்கில் உள்ள தெற்கு ஐரோப்பாவில் ஐபீரிய மூவலந்தீவு, இத்தாலிய மூவலந்தீவு மற்றும் பால்கன் குடாக்கள் அமைந்துள்ளது. பிரனீசு மலைத்தொடர் ஸ்பெயின் மற்றும் பிரான்சு நாடுகளை பிரிக்கிறது. ஆல்ப்ஸ் மலைத்தொடர் இத்தாலி மற்றும் நடு ஐரோப்பாவை பிரிக்கிறது. இத்தாலிக்கு கிழக்கே உள்ள ஏட்ரியாட்டிக் கடல் மற்றும் பால்கன் மலைகள் மேற்கு ஐரோப்பா, வடமேற்கு ஐரோப்பா மற்றும் கிழக்கு ஐரோப்பாவை பிரிக்கிறது.
# மத்தியதரைக் கடல் பிராந்தியம்

## வேளாண்மை

மத்தியதரைக் கடல் பிராந்திய வடிநிலத்தின் முக்கிய பயிர்த்தொழில் கோதுமை, காய்கறி, பருப்புகள் ஆகும். இங்கு வளரும் மரங்கள் ஆலிவ், அத்தி ஆகும். பழங்களில் கிச்சிலி, எலுமிச்சை, திராட்சைப்பழம் ஆகும்.
# மத்தியதரைக் கடல் பிராந்தியம்

## நடுநிலக் கடலைச் சுற்றியுள்ள நாடுகள் பட்டியல்

### தெற்கு ஐரோப்பா

1. போர்த்துக்கல்
1. எசுப்பானியா
1. ஜிப்ரால்ட்டர் (ஐக்கிய இராச்சியம்)
1. பிரான்சு
1. மொனாக்கோ
1. இத்தாலி
1. கிரேக்கம்
1. சுலோவீனியா
1. குரோவாசியா
1. பொசுனியா எர்செகோவினா
1. மொண்டெனேகுரோ
1. அல்பேனியா
1. பல்கேரியா
1. துருக்கி
1. சைப்பிரசு
1. சிரியா
1. லெபனான்
1. இசுரேல்
1. பாலத்தீனம்
1. எகிப்து
1. லிபியா
1. துனீசியா
1. அல்ஜீரியா
1. மொராக்கோ
1.
# மத்தியதரைக் கடல் பிராந்தியம்

## நடுநிலக் கடலைச் சுற்றியுள்ள நாடுகள் பட்டியல்

### நடுநிலக் கடலிக் உள்ள பெரிய தீவுகள்

மற்றும் சார்தீனியா]]  
| நாட்டின் கொடி | தீவின் பெயர் | பரப்பளவு (சகிமீ) | மக்கள் தொகை |
| --- | --- | --- | --- |
| சிசிலி | 25,460 | 5,048,995 |  |
| சார்தீனியா | 23,821 | 1,672,804 |  |
| சைப்பிரஸ் | 9,251 | 1,088,503 |  |
| கோர்சிகா | 8,680 | 299,209 |  |
| கிரீட் | 8,336 | 623,666 |  |
| ஈவோபியா | 3,655 | 218.000 |  |
| மயோர்க்கா | 3,640 | 869,067 |  |
| லெஸ்பாஸ் | 1,632 | 90,643 |  |
| ரோடிஸ் | 1,400 | 117,007 |  |
| சீயோஸ் | 842 | 51,936 | } |
# மத்தியதரைக் கடல் பிராந்தியம்

## நடுநிலக் கடல் பிராந்தியத்தின் கடல்கள்

1. அசோவ் கடல்
1. கருங்கடல்
1. மர்மரா கடல்
1. ஏஜியன் கடல்
1. ஏட்ரியாட்டிக் கடல்
1. அயோனியன் கடல்
1. லெவண்டைன் கடல்
1. லிபியன் கடல்
1. லிகூரியன் கடல்
1. திராசியன் கடல்
1. அல்போரான் கடல்
1. டைர்ஹெனியன் கடல்
# மத்தியதரைக் கடல் பிராந்தியம்

## இதனையும் காண்க

- பண்டைய எகிப்து
- பண்டைக் கிரேக்கம்
- பண்டைய உரோமை
- மெசொப்பொத்தேமியா
- லெவண்ட்
- போனீசியா
# செர்காரியா

**செர்கேரியா** (*Cercaria*) என்பது ஒட்டுண்ணிகளில் தட்டைப்புழு வகுப்பின் இளம் உயிரியாகும். இது வித்து அல்லது ரெடியாவின் முளை உயிரணுக்குள் உருவாகிறது. ஒரு செர்கேரியா பெரிய ஊடுருவி சுரப்பிகளைக் கொண்ட குறுகலான தலையினைக் கொண்டுள்ளது. இனத்தைப் பொறுத்து நீண்ட நீச்சல் "வாலுடனோ" அல்லது வால் இல்லாமலோ இருக்கலாம்.  
வட்டுயிரி (*ரோட்டாரியா ரோட்டோடோரியா*) சுரக்கும் வேதிப்பொருளான இசுகிசுடோசோம் பக்கவாதம் காரணி, செர்கேரியாவின் நீந்தும் தன்மையினைக் கட்டுப்படுத்துகிறது, இதனால் தொற்று தன்மையும் குறைகிறது.
# தோர்னாரியா

**தோர்னேரியா** (*Tornaria*) என்பது ஏகோர்ன் புழுக்கள் போன்ற சில அரைமுதுகுநாணிகளின் மிதவைவாழிகளின்இளம் உயிரி ஆகும். இது நட்சத்திர மீன்களின் பைபின்னாரியா இளம் உயிரி தோற்றத்தினை மிகவும் ஒத்திருக்கிறது. குற்றிலையின சுருண்ட பட்டைகள் உடலைச் சுற்றி ஓடுகின்றன. இது முட்டை வடிவினை உடையது. இந்த இளம் உயிரின் விட்டம் சுமார் 3 மி.மீ. ஆகும். நுனி ஒன்றில் தகடு ஒன்றைக் கொண்டுள்ளது. குற்றிலை நிறைந்த தடிமனான பகுதியும் ஒரு இணை கண் புள்ளிகளும் காணப்படுகிறது. இளம் உயிரிகள் முழுமையான உணவுக் கால்வாயைக் கொண்டுள்ளன. குற்றிலை பட்டைகள் முன்புற மற்றும் பின்புற பகுதி முழுவதும் நீண்டுள்ளது.
# முல்லர் இளவுயிரி

**முல்லர் இளவுயிரி** (*Müller's larva*) அல்லது **முல்லேரியா** என்பது சில பாலிகிளாடிடாவின் இளவுயிரி ஆகும். இது 8-மடங்கு சமச்சீர் தன்மையைக் கொண்டுள்ளது. இது சீப்பு இழுது போன்றது. முல்லரின் இளவுயிரி குற்றிலையுடன் கூடிய பல இணை மற்றும் இணையில்லா தனித்த மடல்களைக் கொண்டுள்ளது. உடலின் மற்ற பகுதிகளில் உள்ள குற்றிலைகளை விட மடல்களில் உள்ள குற்றிலை நீளமானது. இளவுயிரியின் முன் மற்றும் பின் முனைகளில் நீண்ட குற்றிலை (உச்சி மற்றும் வால்) தொகுப்புகள் உள்ளன. உச்சி தொகுப்பு மத்திய நரம்பு மண்டலத்துடன் தொடர்புடைய ஒரு உணர்திறன் அமைப்பான நுனி உறுப்பிலிருந்து உருவாகிறது.
# பிலிப் குமார் ரியாங்

**பிலிப் குமார் ரியாங்** (*Philip Kumar Reang*) என்பவர் திரிபுராவைச் சேர்ந்த ஒரு இந்திய அரசியல்வாதியும் சட்டமன்ற உறுப்பினரும் ஆவார். இவர் 2023 திரிபுரா சட்டப் பேரவைத் தேர்தலில் கஞ்சன்பூர் சட்டமன்றத் தொகுதியிலிருந்து திரிபுரா சட்டமன்ற உறுப்பினராகத் தேர்ந்தெடுக்கப்பட்டார். இவர் திப்ரா மோதா கட்சியினைச் சார்ந்தவர்.
# பு. இரா. சுந்தரம் ஐயர்

**புதுக்கோடு இராம சுந்தரம் ஐயர்** (**சுந்தர ஐயர்** என்றும் அழைக்கப்பட்டவர்)(1862-1913) இந்திய வழக்கறிஞர்களில் ஒருவர் ஆவார். இவர் சென்னை உயர் நீதிமன்றத்தின் முதல் இந்திய நீதிபதிகளில் ஒருவராக பணியாற்றினார். வி. கிருஷ்ணசாமி ஐயருடன் இணைந்து *மெட்ராஸ் லா ஆய்விதழை* நிறுவினார். இவர் இந்திய ஒளிப்பதிவாளர் பி. சி. ஸ்ரீராமின் கொள்ளு தாத்தா ஆவார்.
# அகன்றவால் புல் கதிர்க்குருவி

**அகன்ற வால் புல் கதிர்குருவி** ( *Broad-tailed grassbird* ) என்பது லோகஸ்டெல்லிடே குடும்பத்தைச் சேர்ந்த பறவை இனமாகும். இது இந்தியாவின் மேற்குத் தொடர்ச்சி மலைகளைச் சேர்ந்தது, இலங்கையிலும் இருக்க வாய்ப்பு உள்ளது. இது ஒரு சிறிய, உடலின் பெரும்பகுதி பழுப்பு நிறமான பறவையாகும். இதன் வால் பரந்த அளவில் அகன்று இருக்கும். இது பொதுவாக மேற்கு தொடர்ச்சி மலைக சார்ந்த பகுதிகளில் உயர்ந்த புல் வளர்ந்த மலைப் பக்கங்களில் மட்டுமே காணப்படுகிறது. இந்த இனம் ஒரே பகுதியில் வசிப்பவை என்று நம்பப்படுகிறது, இருப்பினும் இவை உள்ளூர் பகுதியில் இடப்பெயர்ச்சி செய்யக்கூடும்.
# அகன்றவால் புல் கதிர்க்குருவி

## விளக்கம்

சிட்டுக்குருவியை விடப் பெரிதான இப்பறவை சுமார் 17 செ.மீ. நீளம் இருக்கும். இதன் மேல் அலகு கொம்பு நிறமான பழுப்பாகவும், கீழ் அலகு ஊன் நிறமாகவும் இருக்கும். விழிப்படலம் பழுப்புத் தோய்ந்த சாம்பல் நிறத்திலும், கால்கள் கருஞ்சாம்பல் பழுப்பு நிறத்திலும் இருக்கும். உடலின் மேற்பகுதி கருஞ்சிவப்புத் தோய்ந்த பழுப்பாக இருக்கும். மோவாய், தொண்டை, மார்பு, வயிறு, ஆகியன வெண்மையாக இருக்கும். வால் அகன்று ஆழ்ந்த பழுப்பு நிறம் கொண்டதாகக் குறுக்குப் பட்டைகளோடு காட்சியளிக்கும். வாலின் முனை சற்று மங்கியதாக இருக்கும். ஆணும் பெண்ணும் ஒன்றுபோலவே இருக்கும்.
# அகன்றவால் புல் கதிர்க்குருவி

## பரவல்

அகன்றவால் புல் கதிர்க்குருவியானது, முக்கியமாக தென்னிந்தியாவின் மேற்குத் தொடர்ச்சி மலைகளில் முதன்மையாக கர்நாடகத்தின் தெற்கே, (புனே, லோணாவ்ளா மற்றும் நாசிக் ஆகிய பகுதிகளில் இருந்து சில பதிவுகள் உள்ளன) புல் நிறைந்த ஈரப்பதமான மலைப்பகுதிகளில் மட்டுமே காணப்படுகிறது. கோடியக்கரையில் எஸ். ஏ. உசைன் என்பவரால் இதன் ஒரு மாதிரி சேகரிக்கப்பட்டது. இந்தப் பறவை உள்ளூர் பகுதியில் இடம்பெயர்வுகளில் ஈடுபடலாம் என்று கூறப்படுகிறது. ஒருவேளை இலங்கைக்குள் இருக்கலாம் என்று கருதப்படுகிறது. இது இலங்கையில் காணப்படலாம் என்ற கருத்துக்கு போதிய ஆதரவு இல்லை; ஒரு பழைய மாதிரி (எச். கம்மிங்கால் சேகரிக்கப்பட்டது, அது நம்பகத்தன்மையற்றதாகக் கருதப்படுகிறது. மேலும் கம்மதுவ, மாத்தளை மலைகள், வைதலாவ, ரங்கலா மலைகள் போன்ற பகுதிகளில் காணப்படதாக உறுதிப்படுத்தப்படாத இரண்டு பதிவுகள் உள்ளன. இந்த இனம் பிலிகிரிரங்கன் மலையில் இருந்து பதிவாகவில்லை.
# அகன்றவால் புல் கதிர்க்குருவி

## நடத்தையும் சூழலியலும்

இதன் இனப்பெருக்க காலம் மார்ச் முதல் மே வரை என்று தோன்றுகிறது. ஆனால் கூடுகள் ஜூலை மற்றும் செப்டம்பர் மாதங்களில் காணப்படுகின்றன, எனவே இரண்டு முறை குஞ்சு பொறித்து வளர்கிறதா என்பது சந்தேகத்திற்குரியது. கூடு என்பது கரடுமுரடாக புற்களால் கட்டப்படுகிறது. கூட்டில் பக்கவாட்டில் ஒரு நுழைவாயில் அமைக்கப்படுகிறது. வழக்கமாக இரண்டு அல்லது மூன்று முட்டைகளை இடுகிறது. இது பூச்சிகளை உணவாக கொள்கிறது.
# வி. சி. சிர்புர்கர்

**விகாசு சிறீதர் சிர்புர்கர்** (*V. S. Sirpurkar*)(பிறப்பு 22 ஆகத்து 1946) இந்திய உச்ச நீதிமன்றத்தின் ஓய்வு பெற்ற நீதிபதி ஆவார். இவர் 12 சனவரி 2007 அன்று உச்ச நீதிமன்ற நீதிபதியாக நியமிக்கப்பட்டார். உச்ச நீதிமன்ற நீதிபதியாக நான்கரை ஆண்டு பதவிக்காலத்தை முடித்து 21 ஆகத்து 2011 அன்று பணி ஓய்வு பெற்றார்.
# வி. சி. சிர்புர்கர்

## தொழில்

சிர்புர்கர் 1992-ல் பம்பாய் உயர் நீதிமன்றத்தின் நீதிபதியானார். பின்னர் திசம்பர் 1997-ல் சென்னை உயர் நீதிமன்றத்திற்கு மாற்றப்பட்டார். இவர் உத்தராகண்டு உயர் நீதிமன்றத்தின் தலைமை நீதிபதியாக பதவி உயர்வு பெற்று 25 சூலை 2004 முதல் 19 மார்ச் 2005 வரை பணியாற்றினார். பின்னர் 20 மார்ச் 2005 முதல் சனவரி 11, 2007 வரை கல்கத்தா உயர் நீதிமன்றத்தின் தலைமை நீதிபதியாகப் பதவிவகித்தார். இறுதியாக இவர் 2007 சனவரி 12 அன்று இந்திய உச்ச நீதிமன்றத்தின் நீதிபதியாக நியமிக்கப்பட்டார். இப்பதவியில் 65 வயதை அடைந்த பிறகு 21 ஆகத்து 2011 அன்று ஓய்வு பெற்றார். இந்திய உச்சநீதிமன்றத்திலிருந்து ஓய்வு பெற்ற பிறகு, மே, 2012-ல் நீதிபதி அரிஜித் பசாயத் ஓய்வு பெற்றதைத் தொடர்ந்து, சூலை, 2012 முதல் போட்டி மேல்முறையீட்டுத் தீர்ப்பாயத்தின் தலைவராகப் பதவி வகித்தார்.
# வி. சி. சிர்புர்கர்

## குறிப்பிடத்தக்க தீர்ப்புகள்

சிர்புர்கர் நீதிபதியாகப் பணியாற்றிய காலத்தில் வழங்கியா குறிப்பிடத்தக்கத் தீர்ப்புகளில் 2000ஆம் ஆண்டு தில்லி செங்கோட்டைத் தாக்குதலில் பாக்கித்தானியர் முகமது ஆரிப் என்கிற ஆஷ்பக் மீதான மரண தண்டனையை நீதிபதி டி. எஸ். தாக்கூர் கொண்ட இரு நீதிபதிகள் அடங்கிய அமர்வில் உறுதி செய்தது. 2009 திசம்பரில் ஒரு பெண்ணின் சகோதரனால் "கௌரவக் கொலை" வழக்கில் இவர் மரண தண்டனையை ஆயுள் தண்டனையாகக் குறைத்தார். ஹூச் வழக்கில் இவர் கேரள அரசை தொடர்புப்படுத்தினார். பிராந்திய வருங்கால வைப்பு நிதி ஆணையர் அலுவலகம் வழங்கும் சேவைகள் 1986ஆம் ஆண்டின் நுகர்வோர் பாதுகாப்புச் சட்டத்தின் கீழ் "சேவை" வரம்பிற்குள் வரும் என்றும் இந்தச் சட்டத்தின் கீழ் வருங்கால வைப்பு நிதி திட்டச் சந்தாதாரரும் "நுகர்வோர்" என்று இவர் தீர்ப்பளித்தார்.
# ரிமதாரா நாணல் கதிர்க்குருவி

**ரிமதாரா நாணல் கதிர்க்குருவி** (*Rimatara reed warbler*)(*அக்ரோசெபாலசு ரிமிடரே*) என்பது அக்ரோசெபாலிடே குடும்பத்தில் உள்ள பழைய உலக கதிர்க்குருவி பறவை சிற்றினமாகும். இது பிரெஞ்சு பொலினீசியாவில் உள்ள ரிமாதாராவில் மட்டுமே காணப்படுகிறது. இதன் இயற்கை வாழ்விடங்கள் மிதவெப்பமண்டல அல்லது வெப்பமண்டல உலர்க் காடுகள் மற்றும் சதுப்புநிலங்கள் ஆகும். இதன் வரையறுக்கப்பட்ட புவியியல் பரவல் காரணமாக, இந்த பறவை ஆபத்தான உயிரினங்களின் பன்னாடு இயற்கைப் பாதுகாப்புக்கான சங்கத்தின் செம்பட்டியலில் மிக அருகிய இனமாக வகைப்படுத்தப்பட்டுள்ளது.
# உமைர் கான்

**உமைர் கான்** (Omair Khan) இந்தியாவைச் சேர்ந்த ஓர் அரசியல்வாதியாவார். 1970 ஆம் ஆண்டு சனவரி மாதம் 27 ஆம் தேதியன்று இவர் பிறந்தார். கிழக்கு இந்திய மாநிலமான பீகாரைச் சேர்ந்த இவர் இந்திய தேசிய காங்கிரசு கட்சியின் தலைவர்களில் ஒருவராகவும் இருந்தார். முன்னதாக இயன் அதிகார் கட்சியில் பீகார் மாநில செயல் தலைவராகவும், இயன் அதிகார் கட்சியின் செய்தி தொடர்பாளராகவும் பணியாற்றினார். உமைர் கான் **2019 இந்தியக் குடியுரிமை (திருத்தச்) சட்டத்திற்கு** எதிராக கயாவின் சாந்திபாக்கில் 'சம்விதன் பச்சாவோ மோர்ச்சா' என்ற பதாகையின் கீழ் போராட்டங்களை நடத்தி வருகிறார்.</ref> Khan has been leading protests against CAA-NRC at Shantibagh, Gaya under the 'Samvidhan Bachao Morcha' banner.
# மகரோனிசியா

உள்ள மகரோனிய தீவுக்கூட்டம்]]
**மகரோனிசியா** (*Macaronesia*) மத்தியதரைக் கடல் பிராந்தியத்தின் மேற்கில், வடக்கு அட்லாண்டிக் கடலில், போர்த்துகல் நாட்டை ஒட்டி அமைந்த நான்கு எரிமலை தீவுக்கூட்டம் ஆகும். மகரோனிசியா தீவுக்கூட்டங்களில் சில போர்த்துகல் மற்றும் ஸ்பெயின் நாடுகளுக்குச் சொந்தமானது. மீதமுள்ள தீவுக்கூட்டங்கள் அனைத்தும் கேப் வர்டி தீவு நாட்டிற்கு சொந்தமானது. இதன் கிழக்கில் மத்தியதரைக் கடல் பிராந்தியம் உள்ளது.  
மகரோனிசியா தீவுக்கூட்டங்களின் மொத்த மக்கள் தொகை 32,22,054 ஆகும். இத்தீவுக் கூட்டத்தின் கேனரி தீவுகளில் 21,72,944 (67%) மக்களும்; கேப் வர்டி தீவு நாட்டில் 5,61,901 (17%) மக்களும்; மதேய்ரா தீவில் 250,769 (8%) மக்களும்; அசோரெஸ் தீவில் 2,36,440 (7%) மக்களும் வாழ்கின்றனர்.
# மகரோனிசியா

## மகரோனிசியா தீவுக்கூட்டங்கள்

மகரோனிசியா தீவுக்கூட்டம் நான்கு முக்கியத் தீவுக்கூட்டங்களை கொண்டது. வடக்கிலிருந்து, தெற்காக அமைந்த தீவுக்கூட்டங்கள் வருமாறு:
- அசோரெஸ் தீவுக்கூட்டம், போர்த்துகல் நாட்டின் தன்னாட்சிப் பிரதேசம்
- மதெய்ரா தீவுக்கூட்டம். போர்த்துகல் நாட்டின் தன்னாட்சிப் பிரதேசம்
- கேனரி தீவுகள், ஸ்பெயின் நாடின் தன்னாட்சிப் பிரதேசம்
- கேப் வர்டி, வடமேற்கு ஆப்பிரிக்காவில் அமைந்த தனி தீவு நாடு
# மகரோனிசியா

## இதனையும் காண்க

- மத்தியதரைக் கடல் பிராந்தியம்
# மடகாசுகர் சதுப்புநில கதிர்க்குருவி

**மடகாசுகர் சதுப்புநில கதிர்க்குருவி** (*Madagascar swamp warbler*)(*அக்ரோசெபாலசு நியூடோனி*) என்பது அக்ரோசெபாலிடே குடும்பத்தில் உள்ள பழைய உலக கதிர்க்குருவி சிற்றினமாகும். இது மடகாசுகரில் மட்டுமே காணப்படும் அகணிய உயிரி. இதன் இயற்கை வாழ்விடம் சதுப்புநிலங்கள் ஆகும்.
# மடகாசுகர் சதுப்புநில கதிர்க்குருவி

## விளக்கம்

மடகாசுகர் சதுப்புநில கதிர்க்குருவி குட்டையான, வட்டமான இறக்கைகள் மற்றும் நீண்ட அலை அலையான் வாலினைக் கொண்ட கதிர்க்குருவி ஆகும். இதன் இறக்கைகள் மற்றும் வால் உட்பட அடர் சாம்பல்-பழுப்பு முதல் அடர் பழுப்பு வரையிலான மேல்பகுதியுடன் காணப்படும்.  
அடிப்பகுதி சாம்பல்-வெள்ளை நிறத்தில் இருக்கும், ஆனால் பக்கவாட்டு மற்றும் வயிறு வெளிர் பழுப்பு-சாம்பல் நிறத்தில் இருக்கும். கன்னம், தொண்டை மற்றும் மேல் மார்பகம் பொதுவாகப் பழுப்பு-சாம்பல் கோடுகளுடன் இருக்கும். ஆணும் பெண்ணும் ஒரே மாதிரியாக வேறுபாடின்றி காணப்படும்.
# துவாரகநாத் தாகூர்

**துவாரகநாத் தாகூர்** ( *Dwarkanath Tagore* ; 1794-1846) பிரித்தானியர்களுடன் சேர்ந்து ஒரு நிறுவனத்தை உருவாக்கிய முதல் இந்திய தொழிலதிபர்களில் ஒருவர்.  
துவாரகாநாத்தின் பெரியப்பா ஜெய்ராம் தாகூர் சந்தன்நகரில் பிரெஞ்சு அரசாங்கத்திடம் வணிகராகவும் திவானாகவும் பணியாற்றி பெரும் செல்வத்தை ஈட்டினார். பதினெட்டாம் நூற்றாண்டின் நடுப்பகுதியில் ஆங்கிலேயர்கள் புதிய வில்லியம் கோட்டையைக் கட்டியபோது, தனது மனைவி இலலிதா தேவி, மூத்த மகன், நில்மோனி தாகூர் (பி.1721 - 1791), ஆகியோருடன் கோவிந்தபூரில் இருந்து பாதுரியகட்டாவுக்கு மாறினார். அவரது தம்பி தர்பநாராயண் தாகூருடன் ஏற்பட்ட பிணக்கைத் தொடர்ந்து பாதுரியகட்டாவில் உள்ள மூதாதையர் வீட்டை விட்டு வெளியேறி ஜோராசங்காவில் குடியேறினார். நில்மோனி தாகூர் ஜோராசங்கா தாகூர் மாளிகையைக் கட்டினார். அங்கு குடும்பத்தின் ஜோராசங்கா கிளையினர் வசித்து வந்தனர். அதே சமயம் தர்பநாராயண் தாகூரின் சந்ததியினர் பாதுரியகட்டா தாகூர் கிளையைச் சேர்ந்தவர்கள்.
# துவாரகநாத் தாகூர்

## குழந்தைப் பருவம்

நில்மோனியின் பேரன், துவாரகநாத் தாகூர், 1794 இல் இராம்மோனி தாகூர் மற்றும் அவரது மனைவி மேனகா தேவிக்கு பிறந்தார். பிறந்த உடனேயே, இவர் இராம்மோனியின் குழந்தை இல்லாத அண்ணன் இராம்லோச்சனுக்கு (பி.1759-1807) தத்து கொடுக்கப்பட்டார்.  
1807 ஆம் ஆண்டு டிசம்பர் 12 ஆம் தேதி, இராம்லோச்சன் இறந்தார். அவர் ஏரளாமான சொத்துக்களை வைத்திருந்தார். துவாரகாநாத் அப்போது சிறுவயதாக இருந்தார். 1792 இல் கார்ன்வாலிஸ் பிரபு அறிமுகப்படுத்திய வங்காள நிலப்பகுதியிலிருந்து வசூலிக்கப்படும் வேளாண்மை நிலவரி வருவாய்களை, பிரித்தானிய கிழக்கிந்திய நிறுவனம் மற்றும் ஜமீந்தார்கள் எவ்வாறு தங்களுக்குள் எவ்வாறு பங்கிட்டுக்கொள்ள வேண்டும் என இருதரப்பும் செய்து கொண்ட நிரந்தத்தீர்வுக்கான ஒப்பந்தமான நிரந்தரத் தீர்வு மூலம் ஜமீந்தாராக பயிற்சி பெற துவாரகநாத் 1810 இல் தனது 16 வயதில் பள்ளியை விட்டு வெளியேறி, புகழ்பெற்ற பாரிஸ்டர் இராபர்ட் கட்லர் பெர்குசனிடம் பயிற்சி பெற்றார். மேலும் கொல்கத்தாவிற்கும் பகரம்பூர் மற்றும் கட்டக்கில் உள்ள தனது தோட்டங்களுக்கும் இடையே அடிக்கடி பயணம் செய்தார். . துவாரகாநாத் கொல்கத்தாவின் சித்பூரில் உள்ள செர்போர்ன் ஆங்கிலப் பள்ளியில் படித்து வந்தார்.
துவாரகநாத் தாகூரின் மார்பளவு சிலை.]]
# துவாரகநாத் தாகூர்

## திருமணம்

துவாரகாநாத் தனது 17வது வயதில் 1811ல் ஜெஸ்ஸூருக்கு அருகிலுள்ள ஜமீந்தாரின் மகளான 9 வயது திகாம்பரி தேவியை மணந்தார். இவர்களுக்கு 4 மகன்களும் 1 மகளும் இருந்தனர் - அவர்களில் 3 பேர் உயிர் பிழைத்தனர் - தேபேந்திரநாத் தாகூர் (பி.1817), கிரிந்திரநாத் தாகூர் (பி.1820 - 1854) மற்றும் நாகேந்திரநாத் தாகூர் (பி.1829 - 1858). துவாரகாநாத் ஆடம்பரமான வாழ்க்கை முறையை வழிநடத்தத் தொடங்கியதால், இவரது திருமண வாழ்க்கை சிரமமாக மாறியது. காய்ச்சலால் பாதிக்கப்பட்டு இவரது மனைவி 1839 இல் தனது 37 வயதில் இறந்தார்.
# துவாரகநாத் தாகூர்

## வணிக வாழ்க்கை

தாகூர் ஒரு மேற்கத்தியக் கல்வி படித்த வங்காள பிராமணரும், கொல்கத்தாவின் குடிமைத் தலைவரும் ஆவார். இவர் பித்தானிய வர்த்தகர்களுடன் கூட்டு சேர்ந்து வங்கி, காப்பீடு மற்றும் கப்பல் நிறுவனங்களை போன்ற வணிக முயற்சிகளை அமைப்பதில் ஈடுபட்டிருந்தார். 1828 இல், இந்தியாவில் தொடங்கப்பட்ட வங்கியின் முதல் இயக்குநரானார். 1829ல் கொல்கத்தாவில் யூனியன் வங்கியை நிறுவினார். முதல் ). மேலும் 'கார், தாகூர் நிறுவனத்தையும்' நிறுவ உதவினார்.  
தாகூரின் நிறுவனம், இந்தியாவின் இன்றைய மேற்கு வங்கம் மற்றும் ஒடிசா மாநிலங்கள் மற்றும் வங்காளதேசத்தில் பரந்து விரிந்துள்ள பெரிய ஜமீந்தாரி தோட்டங்களை நிர்வகித்து வந்தது. மேலும், வங்காளத்தின் வளமான நிலக்கரிகளை, கொல்கத்தா மற்றும் ஊக்லி ஆற்றின் முகத்துவாரத்திற்கு இடையே கொண்டு செல்லும் சேவைகளை நடத்தும் புதிய நிறுவனங்களில் பங்குகளை வைத்திருந்தது. சீனத் தேயிலைப் பயிரை மேல் அசாமின் சமவெளிகளில் நடவு செய்யும் பணியையும் செய்து வந்தது.  
'கார், தாகூர் நிறுவனம்' சீனாவுடன் அபினி வர்த்தகத்தில் ஈடுபட்டிருந்த இந்திய தனியார் நிறுவனங்களில் ஒன்றாகும். அபினி இந்தியாவில் உற்பத்தி செய்து சீனாவில் விற்கப்பட்டது. இதற்கு சீனர்கள் எதிர்ப்புத் தெரிவித்தபோது, கிழக்கிந்திய நிறுவனம் அபினி வர்த்தகத்தை குறிப்பிட்ட சில குறிப்பிட்ட இந்திய நிறுவனங்களுக்கு மாற்றியது. அதில் இவரது நிறுவனமும் ஒன்று.  
1832 இல் தாகூர் ராணிகஞ்சில் முதல் இந்திய நிலக்கரிச் சுரங்கத்தை வாங்கினார்.
# துவாரகநாத் தாகூர்

## இறப்பு

துவாரகநாத் தாகூர் 1846 ஆம் ஆண்டு ஆகஸ்ட் 1 ஆம் தேதி மாலை இலண்டனில் உள்ள செயின்ட் ஜார்ஜ் விடுதியில் இறந்தார்.
# பசிஸ்தா நரேன் சிங்

**பசிஸ்தா நரேன் சிங்** (*Bashistha Narain Singh*) என்பவர் ஐக்கிய ஜனதா தளம் கட்சியைச் சேர்ந்த அரசியல்வாதி ஆவார். இவர் இந்திய நாடாளுமன்றத்தின் மேல்சபையான மாநிலங்களவையில் பீகாரைப் பிரதிநிதித்துவப்படுத்தும் இந்திய நாடாளுமன்ற உறுப்பினர் ஆவார். இவர் பீகார் மாநிலத்தின் ஆளும் கட்சியான ஐக்கிய ஜனதா தளத்தின்<nowiki/>மாநிலத் தலைவராக பணியாற்றினார். ஜனவரி 2021 இல், இவருக்குப் பிறகு உமேஷ் குஷ்வாஹா ஐக்கிய ஜனதா தளத்தின் பீகார் மாநிலத் தலைவர் பதவிக்கு வந்தார். முன்னதாக, இவர் சமதா கட்சியின் உறுப்பினராக இருந்தார். (உதய் மண்டல் தற்போதைய தேசியத் தலைவர்) முன்னதாக, இவர் 1995 முதல் 1998 வரை பீகார் சமதா கட்சியின் தலைவராக இருந்தார்.
# பசிஸ்தா நரேன் சிங்

## அரசியல் வாழ்க்கை

சிங் பீகார் இயக்கத்தின் போது பலமுறை சிறையில் அடைக்கப்பட்டவர் ஆவார் . இந்திய நெருக்கடி நிலையின் போது, பத்தொன்பது மாதங்கள் சிறையில் இருந்தார். 1977 ஆம் ஆண்டில், ஜேபி இயக்கத்துடன் தொடர்புடைய புதிதாக அமைக்கப்பட்ட பீகார் சட்டப் பேரவையின் உறுப்பினர்களுக்கு பாட்னாவின் சஹீத் ஸ்மாரக்கில் இவர் பதவிப்பிரமாணம் செய்து வைத்தார். 1980 முதல் 1985 வரை பீகார் ஜனதா கட்சியின் பொதுச் செயலாளராக இருந்தார். 1989 முதல் 1990 வரை பீகார் ஜனதா தளத்தின் செயற்குழு உறுப்பினராக இருந்த இவர், 1990 முதல் 1994 வரை ஜனதா தளத்தின் நாடாளுமன்றக் குழு உறுப்பினராக இருந்தார். 1994-ஆம் ஆண்டில், ஜார்ஜ் பெர்னாண்டஸ் மற்றும் நிதிஷ் குமார் ஆகியோரால் உருவாக்கப்பட்ட சமதா கட்சியில் சேர்ந்தார். 1995 முதல் 1998 வரை பீகார் சமதா கட்சியின் தலைவராக இருந்தார்.
# ராஜா கணேசன்

**ராஜா கணேசா** (* Raja Ganesha* ) வங்காளத்தின் ஒரு இந்து ஜமீந்தார் ஆவார். இவர் முதல் இலியாசு சாகி வம்சத்தின் பலவீனத்தைப் பயன்படுத்தி வங்காளத்தில் அதிகாரத்தைக் கைப்பற்றினார். இடைக்காலத்தின் சமகால வரலாற்றாசிரியர்கள் இவரை ஒரு அபகரிப்பாளராகக் கருதினர். இவரால் நிறுவப்பட்ட கணேச வம்சம் 1415−1435 வரை வங்காளத்தை ஆண்டது. இவரது மகன் சுல்தான் சலாலுதீன் முகமது ஷாவின் நாணயங்களில் இவரது பெயர் *கான்ஸ் ஜா* அல்லது *கன்ஸ் ஷா* என்று குறிப்பிடப்பட்டுள்ளது. இந்தோ-பாரசீக வரலாற்றாசிரியர்கள் இவரது பெயரை *ராஜா கன்ஸ்* அல்லது *கான்சி* என்று குறிப்பிட்டுள்ளனர். பல நவீன அறிஞர்கள் இவரை தனுஜமர்தனதேவனுடன் அடையாளப்படுத்தினர். ஆனால் இந்த அடையாளம் உலகளவில் ஏற்றுக்கொள்ளப்படவில்லை.
# ராஜா கணேசன்

## ஆரம்ப கால வாழ்க்கை

இரியாசு-உசு-சலாதின் என்ற நூலின்படி (1788 இல் எழுதப்பட்ட ஒரு சரித்திரம்), ராஜா கணேசன் பாதுரியகட்டாவின் நிலப்பிரபுவாக இருந்தார். மேலும் பிரான்சிஸ் புக்கானன் ஹாமில்டனின் கூற்றுப்படி இவர் வடக்கு வங்காளத்தில் உள்ள தினாஜ்பூரின் ஆளுநரும் ஆவார். ஒரு சமகால கடிதத்தில், இவர் 400 ஆண்டுகள் பழமையான நில உரிமையாளர் குடும்பத்தின் உறுப்பினராக விவரிக்கப்பட்டார். பின்னர், இவர் பாண்டுவாவில் இலியாசு சாகி வம்ச ஆட்சியாளர்களின் அதிகாரியானார். கியாஸ்-உத்-தின் ஆசம் ஷாவுக்குப் பிறகு அவரது மகன் சைபுதீன் அம்சா ஷா (ஆட்சி 1410-12) என்பவரும் இவருக்குப் பின்னர் சிகாபுதீன் பயாசித் ஷா (ஆட்சி 1413-14) என்பவரும் ஆட்சிக்கு வந்தனர். ஆனால் *ரியாஸின்* கூற்றுப்படி, இவர் பாண்டுவாவில் அதிகாரத்தைக் கைப்பற்றிய உடனேயே, வங்காள முஸ்லிம்களை ஒடுக்கி அவர்களில் பலரைக் கொன்றதாகத் தெரிகிறது.
கி.பி.1339 (1417 கி.பி) ஆண்டில் சட்டிகிராமில் (சிட்டகொங்) வெளியிடப்பட்ட தனுஜமர்தனதேவனின் வெள்ளி நாணயம். இடைக்கால பெங்காலி எழுத்துகளில் உள்ளன;முன்பக்கம்: சிறீ சிறீ தனுஜமர்தன தேவன். தலைகீழ்: சிறீ சண்டி சரண பாராயணம்.]]  
1922 ஆம் ஆண்டில், நவீன அறிஞரான நளினி காந்த பட்டசாலி, *வங்காளத்தின் ஆரம்பகால சுதந்திர சுல்தான்களின் நாணயங்கள் மற்றும் காலவரிசை என்ற நூலில்.* தனுஜமர்தன தேவன், சாலிவாகன சகாப்தத்தில் 1339-40 (1416-18) இல் சுவர்ணகிராமம், பாண்டுநகரம் மற்றும் சட்டிகிராமத்திலிருந்து வெள்ளி நாணயங்களை வெளியிட்டதாக குறிப்பிடுகிறார். நாணயத்தின் முன்புறம் சிறீ சிறீ தனுஜமர்தன தேவன் என்றும் பின்பக்கம் சிறீ சண்டி சரண பாராயணம் எனவும் குறிப்பிடப்பட்டுள்ளது. மகேந்திரதேவன் என்பது ராஜா கணேசனின் மகன் இந்து மதத்திற்கு திரும்பிய பிறகும், இரண்டாவது முறையாக இஸ்லாத்திற்கு மாறுவதற்கு முன்பும் பெற்ற பட்டம் என்றும் அவர் கருதினார். வரலாற்றாசிரியர் ஜதுநாத் சர்க்கார் இந்தக் கருத்தை நிராகரிக்கிறார், முஸ்லிம் கணக்குகள் ஒரு சார்புடையவை என்று கூறினார்; ராஜா கணேசனை தனுஜமர்தன தேவனுடன் அடையாளப்படுத்துவதை அவர் ஆதரிக்கிறார். ராஜா கணேசனின் மரணத்திற்குப் பிறகு, அரசவையில் இந்துக்கள் அவரது இரண்டாவது மகனை மகேந்திரதேவன் என்ற தலைப்பில் அரியணயில் அமர்த்தியதாக நம்புகிறார், அவர் விரைவில் அவரது அண்ணன் சலால்-உத்-தினால் வெளியேற்றப்பட்டார். ஆனால் அகமது அசன் தானி, தனுஜமர்தனதேவன் மற்றும் மகேந்திரதேவன் ஆகியோரை கிழக்கு மற்றும் தெற்கு வங்காளத்தின் உள்ளூர் தலைவர்களாகக் கருதினார். அவர்கள் ராஜா கணேசனால் அதிகாரத்தைக் கைப்பற்றியதாலும், இப்ராகிம் ஷா சர்கியின் படையெடுப்புகளாலும் ஏற்பட்ட பிரச்சனைகளின் போது சுதந்திரத்தை உறுதிப்படுத்தினர்.
# ராஜா கணேசன்

## தினாஜ்பூர் ராச்சியம்

ஒரு பாரம்பரியத்தின் படி, தினஜ்பூர் அதன் பெயரை ராஜா தினாஜ் அல்லது தினராஜ் என்பவரிடமிருந்து பெற்றது. அவர் தினஜ்பூர் ராச்சியத்தை (தினஜ்பூரின் தோட்டம்) நிறுவினார். ஆனால் மற்றொரு பாரம்பரியத்தின் படி, இதன் உண்மையான நிறுவனர் ராஜா கணேசன் என தெரிகிறது.
# ராஜா கணேசன்

## இதனையும் காண்க

- வங்காள வரலாறு
- இந்திய வரலாறு
# நூருதீன் அகமது

**நூருதீன் அகமது** (*Nuruddin Ahmed*) (1904 - 1975) ஒரு இந்திய வழக்கறிஞர் மற்றும் மூன்று முறை தில்லி மேயராக இருந்தவர் ஆவார். இவர் இந்தியாவின் பவல்பூரில் உள்ள சாதிக் எகர்டன் கல்லூரியின் முதல்வர் முஷ்டாக் அகமது ஜாஹிதிக்கு 1904 ஆம் ஆண்டு தில்லியில் ஒரு பணக்கார குடும்பத்தில் பிறந்தார். இவர் தனது ஆரம்பக் கல்வியை தில்லியில் உள்ள செயின்ட் சேவியர் பள்ளியில் பயின்றார். செயின்ட் ஸ்டீபன் கல்லூரியில் தனது முன் பட்டப்படிப்பை முடித்தார். பின்னர், இவர் கேம்பிரிச்சுப் பல்கலைக்கழகத்தில் கிளாசிக்கல் டிரிபோஸ் ஐ முடித்தார். அதற்கு முன்பு அவர் இன்னர் டெம்பிளில் சட்டம் படித்தார். அங்கிருந்து இவர் பட்டிக்கு அழைக்கப்பட்டார். இந்தியாவுக்குத் திரும்பிய அவர், முஹம்மது ஷஃபிக்கு இளையவராகத் தனது வாழ்க்கையைத் தொடங்கினார், பின்னர் இந்தியாவின் ஐந்தாவது குடியரசுத் தலைவராக பக்ருதீன் அலி அகமது இவருடைய சக ஊழியராக இருந்தார். மேலும், லாகூர் உயர் நீதிமன்றத்தில் தனது பயிற்சியைத் தொடங்கினார். பின்னர், இவர் தனது பயிற்சியைத் தொடர தில்லிக்குச் சென்றார். இவர் தனது பணிக்காலத்தில் குற்றவியல் விசாரணைகளில் தனது திறமைக்காக நன்கு அறியப்பட்டவராக இருந்தார். இவர் குடிமை நிர்வாகத்திலும் ஈடுபட்டார். தில்லி மாநகராட்சியின் உறுப்பினராக நான்கு முறை பதவி வகித்த போது, 1960 முதல் 1965 வரை மூன்று முறை தில்லி மாநகரத் தந்தையாகப் பணியாற்றினார். பொது விவகாரங்களில் இவர் ஆற்றிய பங்களிப்பிற்காக, 1964 ஆம் ஆண்டில், இந்திய அரசு இவருக்கு மூன்றாவது உயரிய குடிமகன் விருதான பத்ம பூசண் விருதை வழங்கியது. இவரது மகள் அமீனா அஹ்மத் அஹுஜா, ஒரு பிரபலமான கலைஞர் ஆவார். அகமது 1975-ஆம் ஆண்டில் தனது 71வது வயதில் இறந்தார்
# அசாமிய தேநீர் மல்லி

**அசாமிய தேநீர் மல்லி** (தாவர வகைப்பாட்டியல்: *Jasminum lanceolaria*) என்பது மல்லிப் பேரினத்தைச் சார்ந்த, இருநூற்றிற்கும் மேற்பட்ட மல்லிகை இனங்களில் ஒன்றாகும். இப்பேரினம், பன்னாட்டு பூக்கும் தாவர மரபுநெறிமுறை குழுமத்தின் (APG IV) நான்காவது பதிப்பின் படி, முல்லைக் குடும்பத்திலுள்ள 29 பேரினங்களில் ஒன்றாக இடம் பெற்றுள்ளது. இத்தாவரயினம், *யாசுமினம் லான்சியோலாரியம்* என்ற தாவரவியல் பெயரால் அழைக்கப்படுகிறது. 1820 ஆம் ஆண்டு இவ்வினத்தினைப் பற்றிய தாவரவியல் முதற்குறிப்பு உள்ளது. மல்லிகைத் தேநீர் தயாரிப்பில் ஒரு குறிப்பிட்ட அளவு இம்மல்லிகையும் கலந்து உருவாக்கப்படுகிறது. இது கொடி வகையாகும். துணை வெப்ப மண்டலம் இதன் உயிரிலம் ஆகும். இச்சூழ்நிலையில், இத்தாவரயினம் முதன்மையாக வளர்கின்றன.
# அசாமிய தேநீர் மல்லி

## பேரினச்சொல்லின் தோற்றம்

அரபி மொழியில், *யாச<small>(அ)</small>மின்* (ياسمين), என்றும்; இந்த அரபிச்சொல்லுக்கு "இனிய நுறுமணமுள்ள தாவரங்கள்" என்பது பொருளாகும். பாரசீக மொழியில் *யாசுசுமின்* (یاسمین) என்றும்; உருது மொழியில் یاسمینی அல்லது یاسمین بو என்றும் அழைப்பர். மேலும், மல்லிப்பூவின் வாசனை எண்ணெக்கான பெயர்கள், சில கிரேக்க சொற்களோடு (iasme, iasmelaion) ஒப்பீடும் செய்யப்படுகிறது. 1570 ஆம் ஆண்டுகளில், பிரஞ்சு மொழியில் *jasmin* என்ற சொல்லும், அதற்கு முன்னர் *jessemin* என்ற சொல்லும் பயன்பாட்டில் இருந்துள்ளன. பிரஞ்சு மொழியில் இருந்து, பல செருமானிய மொழிகளில் இச்சொல்லின் வேறுபட்ட வடிவங்கள் தோன்றியது எனலாம். பதினாறாம் நூற்றாண்டில் இத்தாவர வகை இங்கிலாந்தில் முதன்முதலாக வளர்க்கப்பட்டதாக அறிய முடிகிறது.
# அசாமிய தேநீர் மல்லி

## வாழிடம்

**பிறப்பிடம்**: அந்தமான், அசாம், வங்காளதேசம், கம்போடியா, வடநடுசீனா(China North-Central), தென்நடுசீனா(China South-Central), தென்கிழக்கு சீனா, (China Southeast), கிழக்கு இமயமலைப் பகுதிகள், ஆய்னான், மலாயா, மியான்மர், இரியூக்கியூ தீவுகள், தைவான், தாய்லாந்து, வியட்நாம் ஆகியன, இத்தாவரயினத்தின் பிறப்பிடங்களாக பன்னாட்டு அறிஞர்கள் ஏற்றுக் கொண்டுள்ளனர்.
# அசாமிய தேநீர் மல்லி

## இதன் அகஇனங்கள்

1. Jasminum lanceolaria subsp. lanceolaria
1. Jasminum lanceolaria subsp. scortechinii
ஆகியன இதன் அகஇனங்களாக (Infra species) அறிவிக்கப்பட்டுள்ளன. இவைகளை துணை இனங்கள் (Sub species) எனவும் அழைப்பர்.
# அசாமிய தேநீர் மல்லி

## இவற்றையும் காண்க

- மல்லிகை இனங்களின் பட்டியல்
- சங்ககால மலர்கள்
# ஜனார்தன் பாசுவான்

**ஜனார்தன் பாஸ்வான்** (*Janardan Paswan*) ஒரு இந்திய அரசியல்வாதி மற்றும் சத்ரா சட்டமன்றத் தொகுதியில் இருந்து பீகார் மற்றும் ஜார்கண்ட் சட்டசபைக்கு இரண்டு முறை தேர்ந்தெடுக்கப்பட்ட உறுப்பினர் ஆவார். இவர் முதன்முதலில் 1995 ஆம் ஆண்டு பீகார் சட்டமன்றத்திற்கு ஜனதா தளம் சார்பில் தேர்ந்தெடுக்கப்பட்டார். 14 நவம்பர் 2000 அன்று பீகார் மாநிலம் பீகார் மற்றும் ஜார்கண்ட் என இரு மாநிலங்களாகப் பிரிக்கப்பட்ட பிறகு, சத்ரா தொகுதியில் பாரதிய ஜனதா கட்சி இரண்டு முறை வெற்றி பெற்றது. மீண்டும் 2009 ஆம் ஆண்டு சட்டமன்றத் தேர்தலில் ஜனார்தன் பாஸ்வான் இராச்டிரிய ஜனதா தளம் கட்சி அளித்த வாய்ப்பில் சத்ரா மக்களின் ஆணையைப் பெற்றார். மேலும், ஜார்க்கண்ட் சட்டமன்றத்தில் தனது இரண்டாவது பதவிக்காலம் சட்டமன்ற உறுப்பினராகப் பணியாற்றினார்.  
இவர் பார்த்தபூர் கிராமத்தில் பிறந்தார். பார்த்தபூர் பள்ளியில் தனது பள்ளிப்படிப்பை முடித்தார். தர்பங்காவில் உள்ள கே.எஸ். சமஸ்கிருத பல்கலைக்கழகத்தில் சமஸ்கிருதத்தில் பட்டம் பெற்றார்.  
இவர் ஜார்கண்ட் மாநிலத்தில் இராச்ட்ரிய ஜனதா தளத்தின் முக்கிய முகமாக இருந்தார். இவர் இராச்ட்ரிய ஜனதா தளத்தின் தலைவர் லாலு பிரசாத் யாதவ் உடனான நல்ல, நெருக்கமான உறவுக்காக மிகவும் பிரபலமானவர்.  
2019 ஜார்க்கண்ட் சட்டமன்றத் தேர்தலுக்கு முன்பு இவர் இராச்டிரிய ஜனதா தளத்தில் இருந்து விலகி பாரதிய ஜனதா கட்சியில் சேர்ந்தார். 2019 சட்டமன்ற தேர்தலில் சத்ரா விஷன் சபா தொகுதியில் பாரதிய ஜனதா கட்சி சார்பில் போட்டியிட்டார்.
# இந்தோனேசியா மருத்துவமனை

**இந்தோனேசியா மருத்துவமனை** (அரபு மொழி: المستشفى الإندونيسي) என்பது காசாக்கரையிலுள்ள வடக்கு காசா ஆளுநரகத்தில் அடங்கும் பெயிட் லகியா எனும் நகரத்தில் அமைந்துள்ள மருத்துவமனையாகும். 2011 ஆம் ஆண்டில் காசா அரசாங்கம் 16,000 சதுர மீற்றர் இடத்தை நன்கொடையாக வழங்கிய பிறகு, மருத்துவமனையைக் கட்டும் பணி தொடங்கியது. 126 பில்லியன் இந்தோனேசிய ரூபாய் செலவில் இந்த வளாகம் கட்டப்பட்டது. இந்தோனேசியாவில் வாழ்பவர்கள், இந்தோனேசிய செஞ்சிலுவைச் சங்கம், இந்தோனேசியாவில் இயங்கும் அரசு சார்பற்ற அமைப்பான முகமதியா சங்கம் ஆகியோர் வழங்கிய நன்கொடையின் மூலம் இந்நிதி திரட்டப்பட்டது.  
சனவரி 9, 2016 அன்று அப்போதைய இந்தோனேசிய குடியரசு துணைத் தலைவர் ஜுசுப் கல்லா இந்த மருத்துவனையின் இயக்கத்தை ஆரம்பித்து வைத்தார். மருத்துவமனையில் பணியாற்றும் சுமார் 400 பாலத்தீனியர்களுக்கு காசா சுகாதார அமைச்சகம் ஊதியமளிக்கிறது. இந்தோனேசியாவைச் சேர்ந்த தன்னார்வலர்களும் இந்த மருத்துவமனையில் பணியாற்றுகின்றனர்.
# அகர்தலா சட்டமன்றத் தொகுதி

**அகர்தலா சட்டமன்றத் தொகுதி** (*Agartala Assembly constituency*) என்பது இந்தியாவின் வடகிழக்கு மாநிலமான திரிபுராவின் 60 சட்டமன்றத் தொகுதிகளில் ஒன்றாகும். இது திரிபுரா மேற்கு மக்களவைத் தொகுதியின் ஒரு பகுதியாகும்.